Аҟәатәи аҩнусбарҭа №3 аамҭала иадыркит акоронавирус иахырҟьаны
11:09 19.10.2021 (ирҿыцуп: 11:10 19.10.2021)
© Sputnik / Александр КондратюкВспышка гриппа и ОРВИ в регионах России
© Sputnik / Александр Кондратюк/
Аԥсны аҿкчымазара зцәа иаланы иаадырԥшыз ауаа рхыԥхьаӡара 29972-ҩык рҟынӡа инаӡеит, ргәы бзиахахьеит 24817 -ҩык ауааԥсыра, рыԥсҭазаара иалҵит 434-ҩык.
АҞӘА, жьҭаара 19 – Sputnik. Аҩнусбарҭа №3 аамҭала идыркит хҩык аусзуҩцәа акоронавирус ахьрыдырбалаз иахырҟьаны, аанацҳауеит Аҟәа ахадара асаит.
"Акарантин 2021 шықәса жьҭаара 18 - 25 рҟынӡа иазгәаҭоуп. Аҩнусбарҭа №3 аиҳабы Асҭамур Матуа адырра ҟаиҵеит аусбарҭа аусуҩцәа аҷаԥшьара мҩаԥганы ауааԥсыра ихымԥадатәиу амаҵзурақәа рырҭалоит ҳәа",- азгәаҭоуп адырраҭараҿы.
Аԥсны аҿкчымазара зцәа иаланы иаадырԥшыз ауаа рхыԥхьаӡара 29972-ҩык рҟынӡа инаӡеит, ргәы бзиахахьеит 24817 -ҩык ауааԥсыра, рыԥсҭазаара иалҵит 434-ҩык.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 93-ҩык, рҭагылазаашьа бааԥсуп 21-ы, ибжьаратәуп - 27-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 41-ы, урҭ рахьтә 10-ҩык ачымазҩцәа рҭагылазаашьа уадаҩуп. Очамчыра ирхәшәтәуеит 18-ҩык, Гагратәи ахәшәтәырҭаҿы - 34-ҩык, урҭ рахьтә хәҩык рҭагылазаашьа уадаҩуп. Тҟәарчалтәи ахәшәтәырҭаҿы 14-ҩык ачымазаҩцәа шьҭоуп. Аҟәа иҟоу амобилтә госпиталь аҿы - 96-ҩык ишьҭоу рҟынтәи 12-ҩык рҭагылазаашьа хьанҭоуп.
Агәабзиарахьчара аминистрра адыррақәа рыла нанҳәа 10 – жьҭаара 9 рыҩныҵҟа алаҵа "Спутник Лайт" ҟарҵахьеит 2998 –ҩык.